**ΑΝΑΚΟΙΝΩΣΗ**

Οι εξετάσεις του μαθήματος θα γίνουν με τη χρήση του TestPortal την Παρασκευή 10/07 στις 10:00 το πρωί.

Θα σας παρακαλούσα μέχρι τις 09:45 να έχετε συνδεθεί στην πλατφόρμα zoom <https://zoom.us/j/900371442> όπου και θα σας δώσω τις τελικές οδηγίες για τις εξετάσεις.

Το τεστ αποτελείται από 30 ερωτήσεις και ο συνολικός χρόνος που έχετε για τη συμπλήρωσή του είναι 15 λεπτά.

Οι ερωτήσεις είναι τύπου: 1) Σωστό-Λάθος και 2) Πολλαπλής επιλογής.

Σε κάθε ερώτηση μόνο μία απάντηση είναι η σωστή.

Κάθε σωστή απάντηση βαθμολογείται με έναν (1) βαθμό. Δεν υπάρχει αρνητική βαθμολογία, επομένως βεβαιωθείτε ότι έχετε απαντήσει σε όλες τις ερωτήσεις.

Το άριστα είναι το 30/30 ή το 100%. Θα γίνει αναγωγή στα 10 όταν κατατεθεί ο βαθμός στη Γραμματεία. Επίδοση από 15/30 και περισσότερο σημαίνει προβιβάσιμο βαθμό.

Όταν έχετε ολοκληρώσει το τεστ και το υποβάλετε, θα ενημερωθείτε αυτόματα για την επίδοσή σας.

Στις 10:00 ακριβώς την Παρασκευή 10/07 θα σας έρθει στις ηλεκτρονικές διευθύνσεις που έχετε δηλώσει mail με τον σύνδεσμο για το τεστ. Στην αρχική σελίδα του τεστ και πριν ξεκινήσει η διαδικασία της εξέτασης θα υπάρχουν αναλυτικές οδηγίες, τις οποίες θα δούμε μαζί την Παρασκευή 10/07 στις 09:45 μέσω zoom. Ο χρόνος συμπλήρωσης του τεστ ξεκινάει μόλις εμφανιστεί η πρώτη ερώτηση στην οθόνη σας.

Υπενθυμίζω ότι σύμφωνα με την ανακοίνωση που υπάρχει στην ιστοσελίδα του τμήματος:

"Οι φοιτητές οφείλουν να μεριμνήσουν για τα εργαλεία τηλεδιάσκεψης που θα χρησιμοποιήσουν προκειμένου να συμμετάσχουν στην εξ αποστάσεως εξέταση. Ως τέτοια νοούνται το υπολογιστικό σύστημα, οπτικοακουστικά μέσα όπως κάμερα και μικρόφωνο, ηχεία/ακουστικά, smartphone, σταθερή σύνδεση στο Διαδίκτυο."

Κατά τη διάρκεια της εξέτασης οι κάμερες και τα μικρόφωνά σας θα πρέπει να είναι ανοιχτά για να διασφαλιστεί το αδιάβλητο των εξετάσεων. Η διαδικασία της εξ αποστάσεως εξέτασης δεν θα καταγραφεί.

Όλο το υλικό που αποτελεί την εξεταστέα ύλη του μαθήματος υπάρχει σε 2 σημεία:

1) Στο Σύστημα Εξετάσεων ΔΙ.ΠΑ.Ε. <https://exams.emt.ihu.gr/> στο μάθημα με τίτλο

[ΔΑΣΙΚΗ ΠΕΡΙΒΑΛΛΟΝΤΙΚΗ ΠΟΛΙΤΙΚΗ & ΝΟΜΟΘΕΣΙΑ ΤΣΙΑΡΑΣ](https://exams.emt.ihu.gr/courses/FOR_B188/)  FOR\_B188 και

2) Στην πλατφόρμα τηλεκπαίδευσης του ΔΙ.ΠΑ.Ε. <https://eclass.emt.ihu.gr/> στο μάθημα με τίτλο [**Δασική -Περιβαλλοντική Πολιτική & Νομοθεσία**](https://eclass.emt.ihu.gr/courses/FD126/) (FD126)

ΒΑΣΙΛΙΚΗ ΚΑΖΑΝΑ έχω δημιουργήσει στο Εργαλείο "Έγγραφα" χωριστό φάκελο με τίτλο: [Δασική -Περιβαλλοντική Πολιτική & Νομοθεσία 2020 ΤΣΙΑΡΑΣ](https://eclass.emt.ihu.gr/modules/document/index.php?course=FD126&openDir=/5ee71ae8gCgR)

Το υλικό είναι ακριβώς το ίδιο με αυτό που είδαμε κατά τη διάρκεια των μαθημάτων.

Ο Διδάσκων,

Στέφανος Τσιάρας